CELEX: 32017R1407
Language: sl
Date: 2017-08-01 00:00:00
Title: Uredba Komisije (EU) 2017/1407 z dne 1. avgusta 2017 o popravku bolgarske, finske, nemške, portugalske in španske jezikovne različice Uredbe (EU) št. 432/2012 o seznamu dovoljenih zdravstvenih trditev na živilih, razen trditev, ki se nanašajo na zmanjšanje tveganja za nastanek bolezni ter na razvoj in zdravje otrok (Besedilo velja za EGP. )

2.8.2017   
            
            
               SL
            
            
               Uradni list Evropske unije
            
            
               L 201/1
            
         UREDBA KOMISIJE (EU) 2017/1407
   z dne 1. avgusta 2017
   o popravku bolgarske, finske, nemške, portugalske in španske jezikovne različice Uredbe (EU) št. 432/2012 o seznamu dovoljenih zdravstvenih trditev na živilih, razen trditev, ki se nanašajo na zmanjšanje tveganja za nastanek bolezni ter na razvoj in zdravje otrok
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1924/2006 Evropskega parlamenta in Sveta z dne 20. decembra 2006 o prehranskih in zdravstvenih trditvah na živilih (1) in zlasti člena 13(4) Uredbe,
   ob upoštevanju naslednjega:
   
               (1)
            
            
               Bolgarska, nemška in španska jezikovna različica Uredbe Komisije (EU) št. 432/2012 (2) vsebujejo napako v trditvi v zvezi s prvim vnosom v kategoriji hranil, snovi, živil ali kategorij živil „Nadomestni obrok za nadzor nad telesno težo“ v Prilogi.
            
         
               (2)
            
            
               Finska jezikovna različica Uredbe (EU) št. 432/2012 vsebuje napako v pogojih in/ali omejitvah uporabe živila in/ali dodatnem pojasnilu ali opozorilu v zvezi z drugim vnosom v kategoriji hranil, snovi, živil ali kategorij živil „Nadomestni obrok za nadzor nad telesno težo“ v Prilogi.
            
         
               (3)
            
            
               Portugalska jezikovna različica Uredbe (EU) št. 432/2012 vsebuje napako v pogojih in/ali omejitvah uporabe živila in/ali dodatnem pojasnilu ali opozorilu v zvezi z obema vnosoma v kategoriji hranil, snovi, živil ali kategorij živil „Nadomestni obrok za nadzor nad telesno težo“ v Prilogi.
            
         
               (4)
            
            
               Bolgarsko, finsko, nemško, špansko in portugalsko jezikovno različico Uredbe (EU) št. 432/2012 bi bilo zato treba ustrezno popraviti. Druge jezikovne različice teh napak ne vsebujejo.
            
         
               (5)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   
      (ne zadeva slovenskega jezika)
   
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. avgusta 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 404, 30.12.2006, str. 9.
   
      (2)  Uredba Komisije (EU) št. 432/2012 z dne 16. maja 2012 o seznamu dovoljenih zdravstvenih trditev na živilih, razen trditev, ki se nanašajo na zmanjšanje tveganja za nastanek bolezni ter na razvoj in zdravje otrok (UL L 136, 25.5.2012, str. 1).